
CĂTRE

BIROUL PERMANENT
AL
CAMEREI DEPUTAŢILOR,




Vă înaintăm, alăturat, raportul  asupra proiectului de Lege pentru modificarea Legii nr.95 din 14 aprilie 2006 privind reforma în domeniul sănătății - REPUBLICARE,  trimis Comisiei pentru sănătate şi familie spre dezbatere, în fond, cu adresa nr. PLx.558/2019 din 28 octombrie 2019. 

În raport de obiectul şi conţinutul său, proiectul de lege face parte din categoria legilor ordinare.








PREŞEDINTE,
Dr.Nelu TĂTARU

R A P O R T  
asupra proiectului de Lege pentru modificarea Legii nr.95 din 
14 aprilie 2006 privind reforma în domeniul sănătății - REPUBLICARE


În conformitate cu prevederile  art.95 din Regulamentul Camerei Deputaţilor, republicat, cu modificările și completările ulterioare, Comisia pentru sănătate şi familie a fost sesizată spre dezbatere, în fond, cu proiectul de Lege pentru modificarea Legii nr.95 din 14 aprilie 2006 privind reforma în domeniul sănătății - REPUBLICARE, trimis cu adresa nr. PLx.558/2019 din 28 octombrie 2019.

Senatul, în calitate de primă Cameră sesizată,  a adoptat  inițiativa  legislativă, în condițiile articolului 75 alineatul (2)  teza              a III-a din Constituția României, republicată, în şedinţa din 21 octombrie 2019.

Potrivit dispozițiilor articolului 75 alineatele (1) și (3) din Constituţia României, republicată, Camera Deputaţilor este Cameră decizională.

Proiectul de lege are ca obiect de reglementare modificarea Legii nr.95/2006, în scopul asigurării cadrului legal pentru finanţarea asistenţei medicale primare din bugetul Fondului naţional unic de asigurări sociale de sănătate, prin alocarea unor sume în cuantum de minimum 8% din acest buget, concomitent cu implicarea activă a autorităţilor administraţiei publice locale în sprijinirea medicinei de familie
La întocmirea prezentului raport,  Comisia a avut în vedere:
· avizul favorabil al Consiliului Legislativ (nr.496/14.06.2019);
· avizul favorabil al Consiliului Economic și Social (nr.2996/11.06.2019);
· avizul favorabil al Comisiei pentru drepturile omului, culte și problemele minorităților naționale (nr.4c-6/683/28.11.2019);
· avizul favorabil  al Comisiei pentru administrație publică și amenajarea teritoriului (nr.4c-7/493/3.12.2019);
· avizul favorabil  al Comisiei pentru egalitatea de șanse pentru femei și bărbați (nr.4c-20/466/10.12.2019);
· avizul negativ al Comisiei juridice , de disciplină și imunități ( PLx 558/17.12.2019)
· punctele de vedere negative ale Guvernului (nr.1212/DPSG/2.08.2019, nr.170/DPSG/6.-02.2020);
· punctul de vedere negativ al Ministerului Sănătății             ( nr.AMG 31/14.04.2022).

Membrii comisiei au dezbătut proiectul de lege  în şedinţa din 10 mai 2022. La lucrările comisiei au fost prezenţi deputații conform listei de prezență.

	La dezbaterea inițiativei legislative a participat, în calitate de invitat, domnul Aurel George Mohan, secretar de stat în Ministerul Sănătății.

În raport cu obiectul şi conţinutul său, proiectul de lege  face parte din categoria legilor ordinare. 

[bookmark: _GoBack]În urma finalizării dezbaterilor, membrii Comisiei pentru sănătate şi familie, au hotărât, cu majoritate de voturi, respingerea proiectului de lege, din următoarele considerente:

- măsura propusă nu respectă prevederile art.30 alin.(2) din Legea responsabilității fiscal-bugetare nr.69/2010, republicată, cu modificările și completările ulterioare, conform cărora prealocarea unor sume bugetare cu destinație specială unor sectoare nu este permisă, alocările de fonduri bugetare putând fi făcute doar prin proiectul anual al bugetului;
- procentul din bugetul Fondului național unic de asigurări sociale de sănătate alocat asistenței medicale primare nu poate fi reglementat prin Legea nr.95/2006, republicată, sumele aprobate regăsindu-se în Legea bugetului de stat.
	




            PREŞEDINTE,                                        SECRETAR,
          Dr.Nelu TĂTARU                                Liviu-Ioan BALINT 





Întocmit,
Cristina Bologan,
Șef birou 

